હેરિટેજ ઓક્શન હાઉસના પ્રવક્તા ક્રિસાઇવીએ જણાવ્યું કે, ”સૌથી મોંઘાં ભાવે તેનો ટીમ ગોલ્ડ મેડલ વેચાયો હતો, જેને ૬૬ હજાર ડોલર (લગભગ ૪૪ લાખ રૂપિયા)માં ખરીદવામાં આવ્યો હતો.” ૧૭ વર્ષની ઉંમરે ઓલ્ગાએ મ્યુનિચ ઓલિમ્પિક દ્વારા સમગ્ર દુનિયામાં પોતાની અનેરી છાપ છોડી હતી. તેણે પોતાની ટીમને બેલેન્સ બીમ અને ફ્લોર એક્સર્સાઇઝમાં ગોલ્ડ મેડલ અપાવ્યો હતો. સાથે જ અનઇવન બાર સ્પર્ધામાં તેણે સિલ્વર મેડલ જીત્યો હતો. ચાર વર્ષ બાદ ઓલ્ગાએ મોન્ટ્રિયલ ઓલિમ્પિકમાં પણ એક ગોલ્ડ અને એક સિલ્વર મેડલ જીત્યો હતો.